text: কেন্দুয়া উপজেলা বাংলাদেশের নেত্রকোণা জেলার একটি প্রশাসনিক এলাকা।
  
  অবস্থান 
  কেন্দুয়া উপজেলার উত্তরে নেত্রকোণা সদর উপজেলা ও আটপাড়া উপজেলা, পূর্বে মদন উপজেলা, দক্ষিণে কিশোরগঞ্জ জেলার তাড়াইল উপজেলা এবং ময়মনসিংহ জেলার নান্দাইল উপজেলা এবং পশ্চিমে ময়মনসিংহ জেলার ঈশ্বরগঞ্জ উপজেলা ও গৌরীপুর উপজেলা।
  
  ইতিহাস 
  বর্তমান কেন্দুয়া পার্শ্ববর্তী কামরূপ রাজ্যর ইকলিম মোয়াজ্জমাবাদ পরে নাসিরুজ্জিয়াল পরগনাভূক্ত ছিল। সম্রাট আকবারের সময়কালে এ অঞ্চল সরকার বাজুহা নামে পরিচিত ছিল।
   
  গারো পাহাড়ের পাদদেশে অবস্থিত নেত্রকোণা জেলার দশটি থানার মধ্যে ঐতিহ্যবাহী থানা এই কেন্দুয়া। ভৌগোলিক অবস্থার বিচারে কিশোরগঞ্জ ও ময়মনসিংহ জেলার সীমানাকে বুকে ধারণ করে নিজ জেলাসহ তিনটি জেলার ভাষা, কৃষ্টি, সভ্যতায় কেন্দুয়া আরও মহিমান্বিত হয়েছে। কেন্দুয়া নামকরণে ইতিহাস থেকে যতটুকু জানা যায়, ঐতিহ্যবাহী রোয়াইলবাড়ী ও জাফরপুরে অবস্থানরত শাসক ও সেনানীদের ঐতিহ্য রক্ষার্থে এবং গোগবাজারে প্রসিদ্ধ পাট ক্রয় কেন্দ্র গড়ে উঠায় বিদেশী ব্যবসায়ীদের আনন্দ ফুর্তির জন্য মুঘল যুগে দিল্লী-লক্ষ্ণৌ হতে বাঈজীরা এসে আজকের থানা সদর থেকে ১ কিঃমিঃ উত্তরে সবুজ গাঁয়ে বাসস্থান গড়ে তুলে।
  ফরাসীরা এ অঞ্চলে আগমণ করে-বাঈজীদের এ স্থানটিকে ‘কান্দওয়া’ বলে সম্বোধন করে। কান্দওয়া শব্দটি ফার্সী এবং এর বঙ্গার্থ সবুজ ভূমি, ‘ওয়া’ শব্দটি সম্বোধন শব্দ। সেই ফার্সী ‘কান্দওয়া’ থেকে উচ্চারণ বিভ্রাটে কেন্দুয়া নামের উদ্ভব। বাঈজীরা সঙ্গীত ও জলসায় আগত অতিথিদের সাথে অর্থের বিনিময়ে চুক্তি করত। পরবর্তীতে চুক্তির ফার্সী শব্দ ‘পুণ’ সংযোজিত হয়ে ‘পূণকান্দওয়া’ নামে স্থানটি পরিচিত হয়, যা থেকে আজকের পণ কেন্দুয়া গ্রামের উদ্ভব।
  
  সাংস্কৃতিক ঐতিহ্য 
  নদী-নালা, খাল বিল, হাওড়, ঝিলে পূর্ণ কেন্দুয়ার প্রকৃতি এ অঞ্চলের মানুষকের করেছে গায়ক, সাধক, কবি; ফলে এ অঞ্চলের মানুষের মুখেই সৃষ্টি হয়েছে জারী, সারি, ভাটিয়ালী, কবিগান, কিসসা, পালাগান, যাত্রা, ঢপযাত্রা, ঘাটুগান, গাজীর গান, ধামালী গীত, গাইনের গীত আরও বিভিন্ন ধরনের গান।
  
  ভৌগোলিক তথ্য 
  সূতী সাইঢুলি নদী, কইজানী সিংগুয়া নদী পাটেশ্বরী নদী , রাজী খাল, বগাজান বিল'সাকুয়া বিল,নেইট্টা বিল ইত্যাদি উল্লেখযোগ্য জলাভূমি।
  
  জনসংখ্যার উপাত্ত 
  কেন্দুয়ার মোট জনসংখ্যা ৩,১৪,৪৫০ জন; যার মধ্যে পূরুষ ১,৬৪,৫৯৮ জন ও মহিলা ১,৪৯,৮৫২ জন।
  
  প্রশাসনিক এলাকা 
  কেন্দুয়া উপজেলায় বর্তমানে ১টি পৌরসভা ও ১৩টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম কেন্দুয়া থানার আওতাধীন।
  
  পৌরসভা:
   কেন্দুয়া
  
  ইউনিয়নসমূহ:
   ২নং আশুজিয়া
   ৩নং দলপা
   ৪নং গড়াডোবা
   ৫নং গণ্ডা
   ৬নং সান্দিকোণা
   ৭নং মাসকা
   ৮নং বলাইশিমুল
   ৯নং নওপাড়া
   ১০নং কান্দিউড়া
   ১১নং চিরাং
   ১২নং রোয়াইলবাড়ী আমতলা
   ১৩নং পাইকুড়া
   ১৪নং মোজাফরপুর
  
  এ উপজেলায় ২২০টি মৌজা এবং ৩০৪টি গ্রাম রয়েছে।
  
  ধর্মীয় প্রতিষ্ঠান
  
  শিক্ষা প্রতিষ্ঠান
  
  কলেজ 
   কেন্দুয়া সরকারি কলেজ, সদর
   পারভীন সিরাজ মহিলা কলেজ, সদর
   সান্দিকোনা স্কুল এন্ড কলেজ, সান্দিকোনা
   গোপালপুর মডেল কলেজ
   শামছুদ্দিন বি.এম কলেজ
  
  কারিগরী
  
  মাধ্যমিক বিদ্যালয়
  
  প্রাথমিক বিদ্যালয়
  
  মাদ্রাসা
  
  প্রাক প্রাথমিক ও প্রাথমিক বিদ্যালয়
  
  অর্থনীতি
  
  যোগাযোগ ব্যবস্থা 
  কেন্দুয়া উপজেলায় ৬৭.২২ কিলোমিটার রাস্তা পাকা ও ৩৯৯.৭৯ কিলোমিটার রাস্তা কাঁচা।
  
  উল্লেখযোগ্য ব্যক্তিত্ব 
  প্রতুল ভট্টাচার্য - ভারতীয় উপমহাদেশের ব্রিটিশ বিরোধী স্বাধীনতা আন্দোলনের ব্যক্তিত্ব ও অগ্নিযুগের বিপ্লবী;
  নলিনীরঞ্জন সরকার - অভিবক্ত বাংলার অর্থমন্ত্রী। কলকাতা পৌরসভার প্রাক্তন মেয়র। ভারতের প্রথম 'এন.আইটি খড়্গপুর' - ভারতের প্রবক্তা।  
   শাহাবুদ্দিন আহমেদ - সাবেক রাষ্ট্রপতি ও প্রধান বিচারপতি;
   এম. জুবেদ আলী সাবেক সাংসদ, বাংলাদেশ আওয়ামী লীগের রাজনীতিবিদ, আইনজীবী, মুক্তিযুদ্ধের সংগঠক
   হুমায়ূন আহমেদ - প্রখ্যাত সাহিত্যিক
  মুহম্মদ জাফর ইকবাল - বিশিষ্ঠ শিক্ষাবিদ ও সাহিত্যিক (পৈতৃক নিবাস)
   চন্দ্রকুমার দে - ময়মনসিংহ গীতিকার ও পূর্ববঙ্গ গীতিকার সংগ্রাহক, কবি, লোকসাহিত্যিক ও প্রাবন্ধিক;
   জালাল উদ্দিন খাঁ - প্রখ্যাত মরমী বাউল সাধক ও গীতিকার;          
  কুদ্দুস বয়াতি - বাউল ও লোক সঙ্গীতশিল্পী।
  
  দর্শনীয় স্থান 
   রোয়াইলবাড়ি দুর্গ, মসজিদ, কবর, সুরম্য অট্রালিকা, প্রাচিরের ধ্বংশাবশেষ - রোয়াইলবাড়ী ইউনিয়ন;
   খোঁজার দিঘি এবং ধ্বংস প্রাপ্ত মসজিদ, অট্টালিকা - জফরপুর;
   প্রাচীন গান্ধার শিল্পের নিদর্শন ধ্বংস-প্রাপ্ত পঞ্চরত্ন মন্দির, কালিমন্দির ও বিশালায়তন দিঘি - দনাচাপুর।
   গোগ বাজারের নিকট শাইঢুলি নদী ও ত্রিবেণী 
   নিঝুম পার্ক, দলপা ইউনিয়ন - জল্লি
  
  বিবিধ 
  বর্তমান সংসদ সদস্য : অসীম কুমার উকিল ।                      বর্তমান মেয়র : আসাদুল হক
  
  আরও দেখুন 
  বাংলাদেশের উপজেলা
  
  বাংলাদেশের জেলাসমূহ
  
  বাংলাদেশের বিভাগসমূহ
  
  তথ্যসূত্র
  
  বহিঃসংযোগ
   
  
  বিষয়শ্রেণী:কেন্দুয়া উপজেলা
title: কেন্দুয়া উপজেলা